50 Jaar gelede in Die Burger | 22 Oktober 1971 | Netwerk24
50 Jaar gelede in Die Burger | 22 Oktober 1971
Grootste skip nóg in Tafelbaai: Die Britse olietenkskip Esso Caledonia (250 000 ton en 344 meter lank) – die grootste vaartuig wat die Kaap nóg aangedoen het – sal vandag in die Tafelbaaise hawe vasgemeer word.
Kritieke debat begin oor EEG: Die Britse parlement het gister begin met sy historiese, laaste debat oor Britse toetrede tot die E.E.G. Die verwagting in hierdie stadium is dat die parlement met 'n klein meerderheid ten gunste van Britse toetrede sal besluit.
Bantoeleiers sprekend van NP-sukses: Die persverklarings van opperhoof Kaiser Matanzima en hoofmanne Lucas Mangope en Gatsha Buthelezi­, wat nou Brittanje besoek, is 'n bewys van die vordering wat gemaak is met die N.P. se beleid van veelvolkige, of afsonderlike, ontwikkeling. Só het mnr. M.C. Botha, Minister van Bantoe-Administrasie en Ontwikkeling, gesê.